
Návrh uznesenia
ku správe k žiadostiam, ktoré majetková komisia neodporučila schváliť
Mestské zastupiteľstvo mesta Trnava po prerokovaní:
Schvaľuje
[bookmark: _Hlk210821331]odporúčania majetkovej komisie s negatívnym stanoviskom k žiadostiam, ktoré boli prerokované na zasadnutí majetkovej komisie dňa 18.11. 2025, uvedené pod bodmi 1 - 6 v informatívnej správe.

Dôvodová správa
Na realizáciu a zabezpečenie predaja majetku mesta a na nakladanie s majetkom mesta zriadilo Mestské zastupiteľstvo mesta Trnava majetkovú komisiu zloženú z 9 poslancov. Na zasadnutiach komisie sa zúčastňovali aj pracovníci MsÚ, ktorých stanoviská sú potrebné pre rozhodovací proces majetkovej komisie.
Majetková komisia ako poradný orgán odporúča resp. neodporúča mestskému zastupiteľstvu a mestskej rade schváliť predaj, zámenu, odkúpenie alebo iné formy nakladania s majetkom Mesta Trnava, podľa konkrétnych žiadostí. Keďže majetková komisia nemá rozhodovaciu kompetenciu, odbor majetkový predkladá mestskému zastupiteľstvu na schválenie odporúčania majetkovej komisie k žiadostiam, ktoré boli prerokované na konkrétnom zasadnutí majetkovej komisie a komisia ich neodporučila na schválenie do Mestského zastupiteľstva mesta Trnava resp. Mestskej rady mesta Trnava.
Predložená informačná správa predkladá na schválenie konkrétne prípady, keď komisia neodporučila vyhovieť žiadosti a nebol spracovaný samostatný materiál na zasadnutie Mestského zastupiteľstva resp. Mestskej rady mesta Trnava.
Na prijatie uznesenia je potrebný súhlas nadpolovičnej väčšiny poslancov prítomných na rokovaní MZ mesta Trnava.


Informatívna správa
[bookmark: _Hlk193702763]Majetková komisia 18.11.2025 neodporučila vyhovieť nasledovným žiadostiam:
1. [bookmark: _Hlk214452491]Komisia neodporúča mestskému zastupiteľstvu mesta Trnava súhlasiť s predloženým návrhom k úprave výpovedných dôvodov a lehôt BESST, s. r. o.
Majetková komisia neodporúčala súhlasiť s návrhom žiadateľa upraviť výpovednú lehotu bez udania dôvodu v Zmluve o nájme a zmluve o výpožičke z 7.8.2009 v znení dodatkov, v prípade nájmu na 10 rokov pre obe zmluvné strany. Komisia trvá na svojom stanovisku z 2. 6. 2025 t. j. v prípade nájmu bude pre obe zmluvné strany výpovedná lehota bez udania dôvodu 2 školské roky.
2. Komisia po prerokovaní neodporúča mestskému zastupiteľstvu súhlasiť s požiadavkami žiadateľky ktoré sa týkajú parkoviska, kt. žiadateľka vybudovala na pozemku vo vlastníctve Mesta Trnava parc.č.2636/3 na ul. Mierová (za cintorínom na Ulici Terézie Vansovej ulici) a ktoré má podľa zmluvy po ich kolaudácii darovať mestu  Požiadavky sa týkali nájmu parkoviska resp. odkúpenia pozemku.
3. [bookmark: _Hlk214453004]Komisia neodporúča mestskému zastupiteľstvu mesta Trnava súhlasiť so zámenou pozemku par.reg.,,E,, č.1907/87 s výmerou 928m2, zastavaná plocha a nádvoria v k. ú. Trnava, LV 11386 vo vlastníctve žiadateľa, ktoré sa nachádzajú vo dvore bytového domu na rohu Ulíc Štefana C. Parráka, Študentskej a Bottovej za pozemky vo vlastníctve Mesta Trnava:
· parc. č. 5671/92 na časti Ul. Spartakovská, pred MŠ
· parc. č. 5680/221 a 5680/13 na Ul. Bučianskej, v dotyku s čerpacou stanicou Slovnaft
· parc. č. 8908/1 Špačinská v dotyku s čerpacou stanicou TIR Petroleum.
[bookmark: _Hlk214453227]Predmetné pozemky vo vlastníctve mesta sú súčasťou urbanizovaného územia a nie je vhodné, aby sa členili na menšie. Taktiež plochy zelene, ktoré sa okrem iného na nich nachádzajú, zabezpečujú ekologickú stabilitu a sú zaradené medzi verejnoprospešné stavby na úseku životného prostredia.
4. Komisia neodporúča mestskému zastupiteľstvu mesta Trnava súhlasiť s odpredajom časti pozemku nachádzajúceho sa v k. ú. Trnava, v obci Biely Kostol, na Ul.Rekreačná, parcela reg.,,C,, č.10902/1 vo vlastníctve Mesta Trnava do vlastníctva žiadateľa (majiteľa susedného pozemku parc. reg.C č. 10501/2) z dôvodu plánovanej investičnej akcie mesta v danej lokalite.
5. [bookmark: _Hlk214453406]Komisia neodporúča mestskému zastupiteľstvu mesta Trnava súhlasiť s odpredajom pozemku na parc. č. 152 na Rybníkovej ulici v Trnave do vlastníctva žiadateľa (ateliér hipík s. r. o.), ktorý je majiteľom susedného pozemku, za účelom vytvorenia oddychovej zóny k objektu na pozemku parc.č.166. Predmetný pozemok mesta je podľa platného ÚPN CMZ určený na výstavbu objektu ako zacelenie zástavby domov na Rybníkovej ulici.
6. [bookmark: _Hlk214524245]Komisia neodporúča mestskému zastupiteľstvu mesta Trnava súhlasiť s prenájmom či predajom časti pozemku, ktorý je vo vlastníctve Mesta Trnava, parc. č .9004/3, na ktorom sa nachádza parkovisko pred prevádzkou Wash and Go na Stromovej ul. V Trnave na súkromné účely.

